laion/Wikipedia-Exotic huggingface dataset:
ישראל לוי (הרב הראשי לצרפת)

הרב ישראל לוי (בצרפתית: Israël Lévi; ‏7 ביולי 1856 – 1939) היה רבה הראשי של צרפת בין השנים 1920–1939, מרצה לתלמוד, מומחה לתולדות יהודי צרפת וממייסדי החברה לחקר חכמת ישראל בפריז. נולד בפריז, ב-1879 השלים את לימודיו הרבניים בבית המדרש הרבני של צרפת בפריז. ב-1880 היה שותף להקמת החברה לחקר חכמת ישראל (Société des Études Juives) בפריז ועורכו של כתב העת של החברה "Revue des Études Juives" בו פרסם מאמרים רבים בשלל נושאים השייכים למדעי היהדות. ב-1892 החל לשמש כעוזר ומזכיר אישי לרב צדוק כהן רבה הראשי של פריז, ולימים של צרפת כולה. במקביל, שימש מ-1896 כמרצה לתלמוד. בשנת 1909 עמד בראש משלחת שיצאה מטעם "כל ישראל חברים" לבחינת מצב החינוך היהודי בארצות אגן הים התיכון וביקרה בארץ ישראל, במצרים, בסוריה ובטורקיה. ב-1914 עקב מחלתו של הרב אלפרד לוי, שימש כממלא מקומו כסמכות הרוחנית העליונה של יהודי צרפת, וב-1920 נבחר רשמית למשרת הרב הראשי לצרפת. נפטר בפריז בשנת 1939, ונקבר בבית הקברות מונפרנאס. "לֶעווי, ישראל", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 58, באתר היברובוקס ישראל לוי (1856-1939), דף שער בספרייה הלאומית י. פ., המלאכות ביפו, הצבי, 21 בדצמבר 1908 ערך זה הוא קצרמר בנושא אישים ובנושא צרפת. אתם מוזמנים לתרום לוויקיפדיה ולהרחיב אותו.
יעקב לוי (בלשן)

יעקב לוי (בגרמנית: Jakob Levy; ‏19 במאי 1819 - י"ט בשבט ה'תרנ"ב, 27 בפברואר 1892) היה רב, בלשן, ומזרחן יהודי-גרמני. נולד לרב יצחק הלוי בדובריצ'ה (אנ') הסמוכה לפוזן, למד תלמוד אצל אביו שהיה רבה של שילדברג ואחר כך נעשה תלמידו של רבי עקיבא איגר. השלים לימודים בגימנסיה בברסלאו ובשנת 1845 קיבל תואר דוקטור מאוניברסיטת האלה. ב-1846 נבחר למשרת רבנות ראשונה בעיר רוזנברג (אנ') שבשלזיה עילית וכיהן בה ארבע שנים עד שאולץ להתפטר ב-1850. ב-1857 התמנה כדיין בברסלאו. עבודתו העיקרית היא "אוצר לשון התלמודים והמדרשים" (Neuhebräisches und chaldäisches Wörterbuch über die Talmudim und Midrashim) בארבעה כרכים. אחיינו היה יצחק משה אלבוגן (איתמר). כתבי יעקב לוי בפרויקט בן-יהודה "לֶעווי, יעקב", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 58, באתר היברובוקס איזידור זינגר וקספר לויאס, ‏"לוי, יעקב", במהדורת 1901–1906 של האנציקלופדיה היהודית (באנגלית) יעקב יצחק לוי (1819-1892), דף שער בספרייה הלאומית Leipzig, F.A. Brockhaus, 1875-1889; second edition: Wörterbuch über die Talmudim und Midraschim (4 volumes); Berlin Wien, B. Harz, 1924. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
עמית כהן

עמית כהן הוא עיתונאי, תסריטאי ומפיק טלוויזיה ישראלי. כהן הוא בוגר תוכנית של הממשל האמריקאי ללוחמה בטרור ולמדיניות חוץ. בסוף שנת 2002 התחיל לעבוד בעיתון "מעריב", תחילה ככתב לענייני צבא וערבים ובהמשך, לאחר עזיבתו של העיתונאי ג'קי חוגי מן העיתון, הוא קיבל את תפקידו, והחל במקביל לעבודתו ככתב לענייני צבא וערבים, לשמש גם ככתב ופרשן לענייני העולם הערבי. בשנת 2012 עזב את "מעריב", לאחר כ-10 שנות העסקתו בעיתון. בין השנים 2012-2014 שימש כיוצר ותסריטאי שותף של סדרת הדרמת ריגול "תא גורדין", ששודרה ב-yes ובשידורי קשת של ערוץ 2. כמה חודשים לאחר שידורה, רכשה רשת NBC את זכויות ההפקה שלה בארצות הברית. הזכויות נמכרו גם לחברת הפקות ברוסיה, וכן לחברת הפקות בקוריאה הדרומית. מ-5 בפברואר עד 30 באפריל 2015 שודרה בארצות הברית הגרסה האמריקאית של הסדרה תחת השם "Allegiance"(אנ'), בה הוא שימש גם כמפיק-שותף. בשנת 2015 כתב ויצר יחד עם מריה פלדמן את הסדרה "כפולים". הסדרה נמכרה לרשת פוקס האמריקאית, לשידור במדינות שונות ברחבי העולם וכן להפקת גרסה אמריקאית, בשפה אנגלית. משנת 2020 היה שותף ליצירת סדרות הטלוויזיה הישראליות: "בוגד", "שעת נעילה", "שמיים אדומיים", "הראש", "ילד רע", ו"רוח צפונית". עמית כהן, בפרויקט "אישים" לתיעוד היצירה הישראלית עמית כהן, במאגר הידע העברי לקולנוע ישראלי ועולמי "אידיבי" יובל אביבי, ‏" המצב עם הפלסטינים לא פתיר - לא צבאית ולא מדינית", באתר גלובס, 20 באוקטובר 2015 עמית כהן, במסד הנתונים הקולנועיים IMDb (באנגלית) עמית כהן, באתר "אידיבי", מאגר הידע העברי לקולנוע ישראלי ועולמי מקור דוד אברהם‏, כתב "מעריב" לענייני ערבים עמית כהן עוזב את העיתון, באתר וואלה, 2 במאי 2012 ספי קצב, ‏רשת אן-בי-סי רכשה את זכויות ההפקה עבור הסדרה "תא גורדין", באתר ‏מאקו‏, 19 בספטמבר 2012 על רקע מיפ: "תא גורדין" של קשת ו-yes נמכרה לרוסיה, באתר וואלה, 7 באפריל 2013 גילי איזיקוביץ, בקוריאה הדרומית יפיקו גרסה מקומית לסדרה הישראלית "תא גורדין", באתר הארץ, 3 בדצמבר 2014 FOX International Channels and Keshet International Strike Global Rights Deal for False Flag, אתר ערוצי פוקס בינלאומיים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קאלימנטן

בשפה האנגלית, קַלִימַנְטַן (באנגלית: Kalimantan) מתייחס לחלק האינדונזי של האי בורנאו, אולם באינדונזית, הוא מתייחס לאי כולו. מקור השם "קַלִימַנְטַן", ובאיות נפוץ נוסף "קְלֶמַנְטַן", מהמילה קלמנת'אנה בסנסקריט, שפירושה "אי של מזג אוויר בוער", המתאר את האקלים הטרופי, החם והלח שבו. קל פירושה זמן (או עונה/תקופה) ומנטן שפירושה רותח. השטח האינדונזי מהווה 73% מהאי, ועליו 69.5% מהאוכלוסייה (13.77 מיליון, נכון למפקד של 2010). שאר האי מחולק לברוניי (400 אלף) ומזרח-מלזיה (5.63 מיליון). שטחו הכולל ששייך לאינדונזיה הוא 544,150 קילומטרים רבועים (בלי השטח ששייך למלזיה וברוניי). מדיה וקבצים בנושא קאלימנטן בוויקישיתוף קאלימנטן, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אינדונזיה ובנושא איים. אתם מוזמנים לתרום לוויקיפדיה ולהרחיב אותו.
פרויקט מגן מוזהב

פרויקט מגן מוזהב (בסינית: 金盾工程, פין-יין: jīndùn gōngchéng), מכונה גם "חומת האש הגדולה של סין" (באנגלית "The Great Firewall of China"), מאגד את מאמצי הצנזורה, הניטור והחסימה המיועדים למניעת חדירת תוכן לא רצוי ממדינות זרות. הוא מנוהל על ידי המשרד לביטחון הציבור (MPS) של ממשלת סין. הפרויקט נוסד בשנת 1998 והחל לפעול בשנת 2003. הוא משמש כיום גם עבור התקפות של אתרי אינטרנט בינלאומיים ומניעת שירות באמצעות "התקפת אדם באמצע", כגון ההתקפה על GitHub במרץ 2015. השיטות המרכזיות בסין לחסימה לשם מניעת חדירת תוכן ממדינות זרות, הן חסימת טווחי כתובות IP ושמות Domain, סינון Domain Name System ‏(DNS), סינון כתובות אתרים ודפים (URL), סינון חבילות מידע כשמזוהה בהן מספר מילות מפתח שנויות במחלוקת, חסימת ניסיונות תקשורת מחדש לחבילות מידע שכבר סוננו ונחסמו בעבר, מניעת שירות באמצעות "התקפת אדם באמצע" ועוד. תוכניות צנזורה של הממשל בסין מצנזרות אתרי אינטרנט כולל: אתרים השייכים לקבוצות לא חוקיות בסין, כגון אלו המקדמות פעילות פרו-דמוקרטית ופאלון גונג. אתרי חדשות אשר מכסים בתדירות גבוהה נושאים הנחשבים כמשמיצים את הממשל בסין, כגון סיקור נרחב של אלימות משטרתית, הטבח בכיכר טיינאנמן (1989), חופש הדיבור, דמוקרטיה ואתרים מרקסיסטים. בין האתרים הללו נמצאים "Voice of America" והגרסה הסינית של BBC News. אתרי הממשל בטאיוואן ורוב האתרים הטאיוואנים הקשורים לתוכן דתי או קבוצות חברתיות שונות. כל האתרים אשר הממשל מחשיב כפורנוגרפיים. אתרים הקשורים לפעילות פשע. אתרים הקשורים לדלאי לאמה, תורתו ותנועות התומכות בעצמאות טיבט. אתרים הנחשבים בעלי אג'נדה של הטיה תקשורתית. עקב העובדה שחומת האש של סין חוסמת יעדי IP ושמות Domain, ובוחנת את התוכן הנכנס והיוצא, אסטרטגיה נפוצה של עקיפת הצנזורה היא להשתמש בשרתי פרוקסי ושיטות שונות של הצפנת מידע. מרבית שיטות העקיפה משלבות את שתי הטכניקות. שרתי פרוקסי מחוץ לסין ניתנים לשימוש, אולם שימוש בשרת פרוקסי פשוט (על בסיס HTTP או SOCKS) ללא הצפנה (כגון HTTPS) אינו יעיל כנגד בקרי הצנזורה המתוחכמים. חברות המעוניינות לעקוף את הצנזורה יכולות להקים אתרי אינטרנט בתוך סין ואז התוכן לא עובר דרך חומת האש, אולם הקמת אתרים בתוך סין מחייב בקשת רישיון ICP מקומי(אנ'). שיטת "ניתוב בצל"(אנ') יכולה להיות יעילה (כגון I2P או Tor). Freegate, Ultrasurf, ו-Psiphon הן תוכנות חינמיות אשר עוקפות את מנגנוני ההגנה של סין עם מערכת שרתי פרוקסי ומדמות עבורן כאילו המשתמש נמצא בתוך סין. רשתות VPN והצפנת SSH יעילות למדי לעקיפה, גם הן משתמשות בפרוקסי משולב עם הצפנה אולם הן נשענות על שרת פרטי של הרשת וחשבון משתמש מחוץ לסין. יחידה 61398 קובי לוי, כך ייעשה לאיש אשר יצנזר את הגולשים, באתר הארץ, 22 במאי 2015 פרפרזה על החומה הגדולה של סין.
וילהלם השביעי, רוזן הסן-קאסל

וילהלם השביעי (21 ביוני 1651 קאסל - 21 בנובמבר 1670 פריז) היה הרוזן של הסן-קאסל בין 1663 ל-1670. וילהלם השביעי נולד ב-21 ביוני 1651 בקאסל. אביו היה וילהלם השישי, רוזן הסן-קאסל (1629–1663) ואמו הייתה הדוויג סופיה מברנדנבורג (1623–1683). לאחר מותו של אביו עלה וילהלם לשלטון, אך מכיוון שהיה קטין, הייתה אמו עוצרת הרוזנות ומשלה בשמו. וילהלם התארס עם בת דודו מריה אמליה מקורלנד (בתו של יאקוב מקורלנד), ולאחר האירוסין יצא לטיול הגדול, וביקר בהולנד, אנגליה, וצרפת. בפריז חלה וילהלם וקדח מחום. הרופאים ניסו לרפאותו על ידי חומרים משלשלים והקזות דם, אך כתוצאה מהטיפול מת וילהלם ב-21 בנובמבר 1670, והוא בן 19 בלבד. לאחר מותו של וילהלם, עלה לשלטון אחיו קרל, רוזן הסן-קאסל. מדיה וקבצים בנושא וילהלם השביעי, רוזן הסן-קאסל בוויקישיתוף וילהלם השביעי, רוזן הסן-קאסל, באתר "Find a Grave" (באנגלית)
אלבר

האם התכוונתם ל... אלבר השני, נסיך מונקו בטי אלוור – משוררת אסטונית ג'ובאני אלבר – כדורגלן ברזילאי נתי אלבר – צלם ועורך ישראלי קבוצת אלבר – חברה לליסינג והשכרת רכב אלברט אישים ששמם הפרטי הוא אלבר
בית הסן

בית הסן (בגרמנית: Haus Hessen) היא משפחת אצולה גרמנית שהתקיימה שש מאות וחמישים שנה, החל מהמאה ה-13 ועד סיום מלחמת העולם הראשונה. בית הסן הוקם על ידי נישואיה של סופיה מתורינגיה בתם של לודוויג הרביעי, רוזן תורינגיה ואליזבת מהונגריה, עם היינריך השני, דוכס בראבנט. סופיה הורישה לבנה היינריך הראשון, רוזן הסן את החלק המערבי של רוזנות תורינגיה, שבו זכתה במהלך מלחמת הירושה התורינגית. בשנת 1567 לאחר מותו של פיליפ הראשון, רוזן הסן, חולקה נחלתו בין בניו. הענפים החשובים של בית הסן היו רוזנות הסן-קאסל, ששודרגה בשנת 1803 לנסיכות הבוחר מהסן, ורוזנות הסן-דרמשטדט, ששודרגה בשנת 1806 לדוכסות הגדולה של הסן. נסיכות הבוחר מהסן סופחה לאחר מלחמת אוסטריה–פרוסיה בשנת 1866 לממלכת פרוסיה, ואילו הדוכסות הגדולה של הסן התקיימה עד המהפכה הגרמנית בסיום מלחמת העולם הראשונה בשנת 1918. ראש בית הסן כיום (2017), הוא דונאטוס, רוזן הסן. בית בראבנט רוזנות הסן (1264–1567) רוזנות הסן-קאסל (1567–1866) רוזנות הסן-רוטנבורג (1627–1834) רוזנות הסן-ואנפריד (1627–1755) רוזנות הסן-ריינפלס (1627–1754) בית הסן-שוודיה (1720–1751) רוזנות הסן-פיליפסטאל (1685–1866) רוזנות הסן-פיליפסטאל-בארכפלד (1721–1866) נסיכות הנאו-שאומבורג (1831–1853) בית הסן-פינלנד (1918) רוזנות הסן-מרבורג (1567–1604) רוזנות הסן-ריינפלס (1567–1583) רוזנות הסן-דרמשטדט (1567–1918) רוזנות הסן-בוצבאך (1609–1642) רוזנות הסן-בראובאך (1609–1651) רוזנות הסן-הומבורג (1622–1866) רוזנות הסן-איטר (1661–1676) בית באטנברג (1858–1917) שושלת בית הסן (באנגלית) שהייתה מפוצלת בין השנים 1308–1311, ובין השנים 1458–1500 לרוזנות הסן העילית ולרוזנות הסן התחתית. בשנת 1803 שודרגה הרוזנות לנסיכות הבוחר מהסן. חולקה בין רוזנות הסן-קאסל לרוזנות הסן-דרמשטדט. חולקה בין רוזנות הסן-קאסל לרוזנות הסן-דרמשטדט ורוזנות הסן-מרבורג. בשנת 1806 שודרגה הרוזנות לדוכסות הגדולה של הסן. עקב התגברות הרגשות האנטי-גרמניים בבריטניה בזמן מלחמת העולם הראשונה, שונה שם המשפחה למאונטבאטן.
לסר

לסר (Lesser) הוא שם משפחה. האם התכוונתם ל... אברהם יעקב גרשון לסר – רב ליטאי אמריקאי אנטון לסר – שחקן אנגלי לואיז לאסר (אנ') – שחקנית יהודייה אמריקאית לן לסר – שחקן קולנוע וטלוויזיה יהודי אמריקאי סמואל לסר שוורץ (מומי שוורץ) - צייר ומעצב גרפי יהודי-הולנדי ריצ'רד לסר – קלרינטן ומורה אמריקאי-ישראלי רנה לאסר – שף צרפתי לזר לסרי
השיטפונות בסין (1931)

השיטפון הגדול בסין ב-1931 (במנדרינית תקנית: 1931年江淮大水) היה שיטפון שאירע ברפובליקה העממית של סין בשנת 1931. הוא נחשב בין אסונות הטבע הכבדים ביותר שתועדו אי פעם. הערכות שפורסמו על ידי המשטר הסיני ציינו 145,000 נספים, אולם מרבית המקורות המערביים העריכו כי מספרם נע בין 3.7 ל-4 מיליון. השנים 1928–1930 בסין התאפיינו בבצורת ארוכה. במהלך חורף 1930 החלה פעילות מזג אוויר לא שגרתית. סופות שלגים כבדות מהרגיל נרשמו, ובאביב גשמים ארוכים אשר העלו את מפלס המים באופן חריג. הגשם התחזק משמעותית ביולי-אוגוסט 1931. במהלך 1931 הכו 9 ציקלונים באזור (לעומת ממוצע של 2). השיטפון בנהר הצהוב (1887) מדיה וקבצים בנושא השיטפונות בסין בוויקישיתוף TOP GLOBAL WEATHER, WATER AND CLIMATE EVENTS OF THE 20 TH CENTURY, באתר NOAA Pietz, David (2002). Engineering the State: The Huai River and Reconstruction in Nationalist China 1927–1937. Routledge. ISBN 0-415-93388-9. pg xvii, pg 61–70. ערך זה הוא קצרמר בנושא סין ובנושא אסונות. אתם מוזמנים לתרום לוויקיפדיה ולהרחיב אותו.
מסע בין כוכבים (פירושונים)

האם התכוונתם ל... מסע בין-כוכבי – מסע בין שתי מערכות כוכבים (או יותר) באמצעות אמצעי תחבורתי המאפשר זאת. מסע בין כוכבים – זיכיון מדע בדיוני הכולל בין השאר: סדרות טלוויזיה בלייב אקשן: מסע בין כוכבים: הסדרה המקורית – סדרת טלוויזיה ששודרה בין השנים 1966–1969 מסע בין כוכבים: הדור הבא – סדרת טלוויזיה ששודרה בין השנים 1987–1994 מסע בין כוכבים: חלל עמוק 9 – סדרת טלוויזיה ששודרה בין השנים 1993–1999 מסע בין כוכבים: וויאג'ר – סדרת טלוויזיה ששודרה בין השנים 1995–2001 מסע בין כוכבים: אנטרפרייז – סדרת טלוויזיה ששודרה בין השנים 2001–2005 מסע בין כוכבים: דיסקברי – סדרת טלוויזיה ששידוריה החלו בשנת 2017 מסע בין כוכבים: מסעות קצרים – סדרת טלוויזיה ששידוריה החלו בשנת 2018 מסע בין כוכבים: פיקארד – סדרת טלוויזיה ששידוריה החלו בשנת 2020 מסע בין כוכבים: עולמות חדשים ומשונים – סדרת טלוויזיה ששידוריה החלו בשנת 2022 סדרות טלוויזיה מונפשות: מסע בין כוכבים: סדרת האנימציה – סדרת טלוויזיה ששודרה בין השנים 1973–1974 מסע בין כוכבים: סיפונים תחתונים – סדרת טלוויזיה ששידוריה החלו בשנת 2020 מסע בין כוכבים: פרודיג'י – סדרת טלוויזיה ששידוריה החלו בשנת 2021 סדרת סרטי קולנוע: מסע בין כוכבים: הסרט – סרט קולנוע משנת 1979 מסע בין כוכבים 2: זעמו של חאן – סרט קולנוע משנת 1982 מסע בין כוכבים 3: החיפוש אחר ספוק – סרט קולנוע משנת 1984 מסע בין כוכבים 4: השיבה הביתה – סרט קולנוע משנת 1986 מסע בין כוכבים 5: הגבול האחרון – סרט קולנוע משנת 1989 מסע בין כוכבים 6: הארץ הלא נודעת – סרט קולנוע משנת 1991 מסע בין כוכבים: דורות – סרט קולנוע משנת 1994 מסע בין כוכבים: המפגש – סרט קולנוע משנת 1996 מסע בין כוכבים: המרד – סרט קולנוע משנת 1998 מסע בין כוכבים: נמסיס – סרט קולנוע משנת 2002 סטארטרק – סרט קולנוע משנת 2009 האויב בתוכנו - סטארטרק – סרט קולנוע משנת 2013 סטארטרק: אל האינסוף – סרט קולנוע משנת 2016
דקוטרפטור

דקוטרפטור (שם מדעי: Dakotaraptor steini) הוא סוג דינוזאור בעל אגן דמוי לטאה שפרוש שמו הוא "שודד מדקוטה". שם המין, steini, הוא על שם הפלאונטולוג וולטר שטיין. הוא חי בגיל המאסטריכט, כ-68 עד 66 מיליון שנה לפני זמננו, שלהי תור הקרטיקון, באמריקה הצפונית. הדקוטרפטור היה אחד הגדולים שבדרומאוזאוריים. אורכו הגיע עד ל-5.5 מטרים (18 רגל). יש המטילים ספק בקיומו וטוענים שהוא כימרה(אנ'), אשר החוקרים טעו והרכיבו את השלד מעצמות של יצורים שונים שנמצאו סמוכים זה לזה. הוא נתגלה בדקוטה הדרומית בתצורת הל קריק, ותואר וסווג ב-2015 על ידי צוות פלאונטולוגים בהם רוברט דה-פלמה, פיטר לרסון ורוברט בקר. המאובנים שנמצאו כללו שלד חלקי ללא גולגולת, מספר חוליות גב וזנב, ידיים די שלמות כולל טפרים ומספר עצמות מהרגליים. משרידי המאובנים ניתן להסיק שכמו שאר הרפטורים גם הוא היה מכוסה בנוצות. במאובנים נמצאו שתי צורות: צורה חסונה וצורה עדינה יותר, ואלה ככל הנראה מעידים על דו-צורתיות זוויגית. הדקוטרפטור חי בעידן הקרטיקון, בגיל המאסטריכט, והיה דומה מאוד לדינוניכוס: שניהם היו דינוזאורים מנוצים מהירים בעלי טפרים קטלניים (דינוניכוס פירושו "טופר מבעית"). ככל הנראה גם הדקוטרפטור צד בקבוצות. ממבנה רגליו ניתן להסיק שהיה רץ מהיר למדי. הוא מילא את הנישה של טורף רודף בינוני (5.5 מטר), בין הטירנוזאוריים הענקיים (7–12 מטר) לדרומאוזאוריים הבינוניים-קטנים (עד 2–3 מטר) והקטנים (פחות ממטר). איור של דקוטרפטור טופר מאובן של דקוטרפטור השוואת גודל של דקוטרפרטור לאדם מדיה וקבצים בנושא דקוטרפטור בוויקישיתוף דקוטרפטור, באתר האנציקלופדיה של החיים (באנגלית) DePalma, Robert A.; Burnham, David A.; Martin, Larry D.; Larson, Peter L.; Bakker, Robert T. (2015). "The First Giant Raptor (Theropoda: Dromaeosauridae) from the Hell Creek Formation". Paleontological Contributions (14). Steven E. Jasinski,corresponding author, Robert M. Sullivan, and Peter Dodson, New Dromaeosaurid Dinosaur (Theropoda, Dromaeosauridae) from New Mexico and Biodiversity of Dromaeosaurids at the end of the Cretaceous, ר' פרק הדיון (Discussion) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
אמילי רוז

אמילי רוז (באנגלית: Emily Rose; נולדה ב-2 בפברואר 1981) היא שחקנית אמריקאית. היא ידועה בעיקר בשל תפקידה בסדרת משחקי הווידאו "Uncharted" בתור אלנה פישר, ובשל תפקידה הראשי בסדרת הטלוויזיה "הייבן" ששודרה בערוץ Syfy בשנים 2010–2015. רוז נולדה ברנטון, וושינגטון, היא הבכורה מבין שלושה ילדים, ולה אחות ואח צעירים ממנה. רוז קיבלה תואר מאסטר לאמנויות במשחק מאוניברסיטת UCLA בשנת 2006. היא בוגרת תואר באומנויות התיאטרון מאוניברסיטת Vanguard בדרום קליפורניה. רוז נישאה לדיירק מורגן ב-6 בדצמבר 2009 בוושינגטון. ב-29 באפריל 2013 נולד בנם הבכור, מיילס כריסטיאן מורגן. ב-31 בדצמבר 2015 נולד בנם השני, ממפיס ריי מורגן. רוז גילמה את דמותה של אלנה פישר בסדרת משחקי הפלייסטיישן 3 "Uncharted" באמצעות דיבוב ולכידת תנועה, היא התחילה בתפקיד בשנת 2007 ב"Uncharted: Drake's Fortune"(אנ'), שבה לתפקיד בשנת 2009 עבור "Uncharted: Eye of Indra" ו"Uncharted 2: Among Thieves", שוב בשנת 2011 עבור "Uncharted 3: Drake's Deception", ובשנת 2016 עבור "Uncharted 4: A Thief's End"(אנ'). רוז שיחקה במשך 5 עונות בסדרה "הייבן" בערוץ Syfy בתפקיד ראשי. רוז גילמה את הגיבורה אודרי פרקר, סוכנת FBI שנשלחת לצוד אסיר שנמלט לעיירה בשם הייבן. פרקר מוצאת את עצמה מעורבת בתעלומות שונות בעיירה, עוזבת את ה-FBI ומצטרפת למשטרה העירונית בהייבן כדי לסייע לתושבי העיר. במהלך העונות רוז גילמה דמויות נוספות במקביל לאודרי פרקר. מדיה וקבצים בנושא אמילי רוז בוויקישיתוף אמילי רוז, ברשת החברתית אקס (טוויטר) אמילי רוז, ברשת החברתית אינסטגרם אמילי רוז, במסד הנתונים הקולנועיים IMDb (באנגלית) אמילי רוז, באתר AllMovie (באנגלית) אמילי רוז, באתר Rotten Tomatoes (באנגלית) אמילי רוז, באתר Metacritic (באנגלית) אמילי רוז, במסד הנתונים הקולנועיים KinoPoisk (ברוסית)
התפרצות מימית

התפרצות מֵימִית (באנגלית: Limnic Eruption, נקרא גם היפוך אגמי) היא סוג נדיר יחסית של אסון טבע, בה כמות ניכרת של פחמן דו-חמצני מומס מתפרצת באופן פתאומי מתוך מימי האגם העמוקים, ובתוך כך גורמת לחנק של בעלי חיים בסביבה, כולל בני אדם. התפרצות שכזו יכולה גם לגרום לצונאמי באגם מפני שעליית ה- CO2 מזעזעת ומסיטה את המים. חוקרים סבורים כי ההתפרצות יכולה להיגרם כתוצאה מרעידת אדמה, פעילות וולקנית, או פיצוץ עז. אגמים בהם קרו תופעות של התפרצות מימית נקראים לפעמים "אגמים מתפוצצים". כיום ידוע על שלושה אגמים המועדים להתפרצות מימית בשל פחמן דו-חמצני המצטבר בתחתיתם: אגם ניוס ואגם מונון בקמרון (בשניהם תועדה התפרצות), ואגם קיוו בגבול רואנדה-הרפובליקה הדמוקרטית של קונגו, בו מצטבר בנוסף לפחמן גם גז מתאן. מקור הגזים באגם הוא בגוף מגמטי פעיל הנמצא מתחת לאגם, ופולט פחמן לתוך המים. באגמים בהם אין ערבוב בין שכבת המים העליונה והתחתונה, הפחמן מומס במים ומצטבר בתחתית האגם, כשלחץ המים שומר את המים הרווים בפחמן בתחתית האגם בדומה לגזים הכלואים בבקבוק סודה. במצב זה האגם נמצא במצב לא יציב, אך עדיין דרוש אירוע שיגרום ל"היפוך" האגם ולשחרור הגזים. אירוע כזה יכול להיות רעידת אדמה, התפרצות געשית, או אף סופת גשמים, הגורמים לערבוב שכבות המים. המים הרווים בגז מתחתית האגם עולים למעלה, וללא לחץ המים משתחרר הגז לאוויר. התפרצות כזו מביאה לתנועה חריפה של המים שעשויה לגרום לצונאמי באגם. ההתפרצות המימית המתועדת הראשונה בהיסטוריה אירעה ב-15 באוגוסט 1984 באגם מונון בקמרון, ו-37 בני אדם מתו מחנק. התפרצות נוספת התרחשה ב-21 באוגוסט 1986 באגם ניוס בקמרון. בהתפרצות השתחרר מהאגם ענן של פחמן דו-חמצני בנפח של כקילומטר מעוקב. כ-1,700 מתושבי הכפרים הסמוכים לאגם נחנקו למוות כתוצאה מההתפרצות, בנוסף לבעלי חיים רבים. בשל העובדה שהתפרצות מימית אינה נראית לעין וכמעט אינה משאירה סימנים בשטח, קשה לזהות מקרים של התפרצות מימית בעבר. קיימת סברה כי בבור מסל בגרמניה התרחשה התפרצות כזו בתקופת האאוקן (56-34 מיליוני שנים לפני זמננו). לאחר ההתפרצות באגם ניוס החלו מדענים לחקור את התופעה בצורה נרחבת יותר ולאחריה התבררה הסיבה להתפרצות והמנגנון הגורם לה. חוקרים ניסו להביא לשחרור קבוע ומבוקר של הגז מתחתית האגם, ובכך למנוע התפרצויות נוספות. בשנות ה-90 נערכו ניסיונות להצבת צינורות אנכיים בשני האגמים המתפוצצים בקמרון, כשהקצה העליון של הצינור נמצא מעל פני המים. הפחמן המומס במים עולה במעלה הצינור, ובעקבות ירידת הלחץ משתחרר לאוויר. בפתרון זה אין צורך בשאיבה רציפה של מים מלבד השאיבה הראשונית, שכן שחרור הגז מהמים יוצר שאיבה המעלה מים נוספים בצינור. בשנת 2001 הותקן הצינור הראשון באגם ניוס, ושניים נוספים הותקנו בשנת 2011. באגם מונון הותקן הצינור הראשון בשנת 2003, ולאחריו שניים נוספים בשנת 2006. התקנת הצינורות מונעת את הצטברות הפחמן בשני האגמים האלו, והם אינם צפויים להתפרץ שוב. באגם קיוו לא הותקנו צינורות דומים, משום שבשל גודלו (האגם גדול פי 1,700 מאגם ניוס) על המערכת להיות גדולה ויקרה בהרבה. התפרצות מימית באגם קיוו עשויה להביא לאסון גדול בשל גודלו של האגם וכמות הפחמן והמתאן הגדולה שהוא עשוי להכיל. סביב האגם חיים מעל לשני מיליון בני אדם. בנוסף, האגם נמצא באזור בו מתרחשות רעידות אדמה באופן תדיר, ואלה עשויות להתחיל את פעולת השרשרת המביאה להתפרצות האגם. האסון באגם ניוס אגם מונון מדיה וקבצים בנושא התפרצות מימית בוויקישיתוף דורון פישלר, זה בא מהאגם: סיפור אימה, בפודקאסט "התשובה", פברואר 2021
Quarterly Journal of Economics

The Quarterly Journal of Economics (בר"ת: QJE) הוא כתב עת מדעי לכלכלה אשר יוצא לאור מאוקטובר 1886. כתב העת הוא כתב העת המקצועי הוותיק ביותר בתחום הכלכלה בשפה האנגלית ומהיוקרתיים ביותר בתחומו. הוא נערך במחלקה לכלכלה של אוניברסיטת הרווארד. כתב העת יצא לאור בהוצאת המכון הטכנולוגי של מסצ'וסטס וב-2011 עבר להוצאת אוניברסיטת אוקספורד. נכון ל-2015 העורכים הראשיים של כתב העת הם רוברט בארו, אנדריי שלייפר, לורנס כץ ופול אנטרס, כולם פרופסורים באוניברסיטת הרווארד. אתר האינטרנט הרשמי של Quarterly Journal of Economics (באנגלית) אתר האינטרנט הרשמי של Quarterly Journal of Economics אתר האינטרנט הרשמי של Quarterly Journal of Economics אתר האינטרנט הרשמי של Quarterly Journal of Economics
יוסף דה לה וגה

יוסף דה לה וגה (באנגלית: Josseph de la Vega;‏ 1650 – 13 בנובמבר 1692) היה סוחר, משורר ופילנתרופ יהודי-הולנדי ממוצא ספרדי-פורטוגזי. זכה לפרסום בזכות ספרו Confusion of Confusions, שנחשב לספר הראשון בהיסטוריה על בורסה לניירות ערך. יוסף נולד בשנת 1650 לערך, בעיירה אספחו שבמחוז קורדובה בספרד, למשפחה יהודית-פורטוגלית, בנם החמישי של אייזיק פליקס ואסתר דה לה וגה, אשר את שם משפחתה אימץ יוסף. יוסף היה בן למשפחת אנוסים. אביו נעצר ונכלא על ידי האינקוויזיציה הפורטוגזית. לאחר יציאתו מהכלא, ברח האב לאנטוורפן ואחר כך הגיע לעיר מידלברג שבהולנד. בצעירותו באמסטרדם, יוסף למד והתחנך אצל יצחק אבוהב דה-פונסיקה ומשה רפאל ד'אגילר. למרות שמשפחתו דחפה אותו לעולם הרבנות, יוסף נעשה לסוחר מצליח ולמשורר ונבחר למספר תפקידי מפתח בקהילה היהודית והעסקית באמסטרדם. בשנת 1667, בהיותו בן 17 בלבד, השלים את כתיבת הדרמה הראשונה שלו בעברית בשם "פרדס שושנים", שפורסמה באמסטרדם בשנת 1673. יוסף נבחר כנשיא Academia de los Sitibundos, אשר נוסדה על ידי מנואל דה בלמונטה בשנת 1676. בשנת 1685, הקים מועדון דיבייט בתחום הספרות בשם Academia de los Floridos והפך למזכיר המועדון. בשנת 1688 כתב אייזיק את יצירתו Confusion of Confusions. היא נחשבת לספר הראשון בעולם שנכתב על הבורסה לניירות ערך. על אף העובדה שהספר אינו מפרט את ההליך הטכני של מסחר בניירות ערך, הוא מתאר את ההיסטוריה של ספקולציות במניות ואת הכלים המתוחכמים של אותה תקופה אשר אפשרו לבצע זאת. הספר בנוי בצורה של שיחה בין פילוסוף, סוחר ובעל מניות. השיחה מתארת את דרך הפעולה של הבורסה לניירות ערך של אמסטרדם, שהייתה לבורסה הראשונה בעולם, את השחקנים השונים שלוקחים חלק במסחר ואת המורכבות הרבה הקיימת בתחום של ספקולציות במניות. בספר מציין יוסף מספר הנחות יסוד בסיסיות הקשורות למסחר במניות: אין להמליץ לאדם לקנות או למכור מניות, וזאת בשל העובדה כי היכולת לנחש נכונה מגמה של מניה שקולה למעשה כשפים. יש לדעת לקבל רווחים בבורסה כמו גם חרטות. עדיף לדעת לקבל את מה שמגיע ליד, מאשר להמשיך ולסחור מנקודת הנחה שהמזל הטוב והנסיבות החיוביות ימשיכו. רווח בבורסה משול לאוצר מכושף. רגע אחד יש ברשותך אבן חן, ורגע אחר האבן הופכת לפחם. מי ששואף להתעשר בבורסה צריך שיהיה לו גם כסף וגם סבלנות. החל משנת 2000 מעניקה הפדרציה האירופאית לניירות ערך את "פרס דה לה וגה" כהוקרה לפועלו. הפרס ניתן לחוקרים אירופאים מצטיינים בנושא הבורסות לניירות ערך באירופה. מדיה וקבצים בנושא יוסף דה לה וגה בוויקישיתוף אתר האינטרנט הרשמי של יוסף דה לה וגה מאיר בניה, יהדות ותרבות הבארוק: יוסף פינסו די לה ויגה וההקשר ההיסטורי- תרבותי של יצירתו אושי קראוס, מבוך המבוכים: היהודי שכתב מדריך בורסה ראשון, באתר ynet, 13 באוגוסט 2010 גרסה סרוקה של הספר Confusion of Confusions יוסף פינסו די לה ויגה (1650-1692), דף שער בספרייה הלאומית
מגלן מצויץ

מגלן מצויץ (שם מדעי: Geronticus) הוא סוג של עופות ממשפחת הכפניים, החיים בביצות באירופה, אסיה (כולל ישראל) ואפריקה ולהם נוצות שחורות היוצרות ציצה סביב הצוואר. יש להם פנים קירחות ומקורים אדומים. בסוג זה ישנם 2 מינים: מגלן מצויץ צפוני (Geronticus eremita) מגלן מצויץ דרומי (Geronticus calvus) מדיה וקבצים בנושא מגלן מצויץ בוויקישיתוף מגלן מצויץ, באתר ITIS (באנגלית) מגלן מצויץ, באתר NCBI (באנגלית) מגלן מצויץ, באתר Animal Diversity Web (באנגלית) מגלן מצויץ, באתר האנציקלופדיה של החיים (באנגלית) מגלן מצויץ, באתר GBIF (באנגלית)
מגלן (סוג)

מגלן או איביס (שם מדעי: Eudocimus) הוא סוג של עופות מים בעלי מקור, צוואר ורגליים ארוכים, החיים באזורי ביצות. הם שייכים למשפחת הכפניים ומקורם מזכיר מגל, מה שנתן להם את שמם. מגלנים אלה חיים באזורים הטרופיים של אמריקה. האחד לבן עם מקור אדום והשני אדום עם מקור שחור. הגוון האדמוני מגיע מהרכב מזונו. בסוג זה שני מינים: מגלן לבן (Eudocimus albus) מגלן שני (Eudocimus ruber) איביס שני איביס לבן בבוץ מגלנים עפים בדלתת הפרנה מדיה וקבצים בנושא מגלן בוויקישיתוף מגלן, באתר ITIS (באנגלית) מגלן, באתר NCBI (באנגלית) מגלן, באתר Animal Diversity Web (באנגלית) מגלן, באתר האנציקלופדיה של החיים (באנגלית) מגלן, באתר GBIF (באנגלית)